**USMERNENIE K PRIJÍMACIEMU KONANIU NA STREDNÉ ŠKOLY**

**V TOMTO ŠKOLSKOM ROKU~~.~~**

**Proces podávania prihlášok na stredné školy:**

* Zákonný zástupca vypĺňa **len jednu prihlášku** na vzdelávanie, na ktorej **uvedie v poradí** podľa záujmu

- najviac dva netalentové odbory,

- najviac dva talentové odbory.

Poradie záujmu je informačné pre riaditeľov základných škôl a stredných škôl, uchádzač stále bude mať možnosť potvrdiť rozhodnutie o prijatí na vzdelávanie v ktorejkoľvek zo škôl, na ktorú bol prijatý.

* Hodnotenie žiaka na prihláške potvrdzuje riaditeľ základnej školy.

**Termíny konania prijímacích skúšok na stredné športové školy:**

* **Overenie športového výkonu**

**- prvá fáza talentových skúšok:**  **25. 3. 2024 - 19. 4. 2024**

- **druhá fáza talentových skúšok** **a overenie zdravotnej**

**spôsobilosti: 1. kolo 1. termín : 26.4. - 30.4.2024**

**1. kolo 2. termín: 9.5. - 13.5.2024**

* **Prijímacie pohovory:**

**I. kolo**

* **1. kolo 1. termín prijímacích skúšok (vrátane osemročných gymnázií): 2.5. - 3.5.2024**
* **1. kolo 2. termín prijímacích skúšok (vrátane osemročných gymnázií): 6.5. - 7.5.2024**

* **Zverejnenie zoznamu uchádzačov podľa výsledkov prijímacieho konania :  17. 5. 2024**
* **Zákonný zástupca** najneskôrdo**22.5.2024** (23:59 hod.)**písomne potvrdí** strednej škole **prijatie** na vzdelávanie.

**II. kolo**

* **18.-19.6.2024** – len pre uchádzačov neprijatých v I. kole, len na tých SŠ kde neboli naplnené počty žiakov v I. kole
* SŠ zverejnia konanie 2. kola prijímacích skúšok na školách, ktoré nenaplnili počty žiakov, termín: **do 6. 6. 2024**
* Zverejnenie zoznamu uchádzačov podľa výsledkov prijímacieho konania na nenaplnený počet miest: do **21. 6. 2024**
* Zákonný **zástupca** najneskôrdo**26.6.2024** (23:59 hod.)**písomne potvrdí** strednej škole **prijatie** na vzdelávanie

**Povinnými prílohami prihlášky podľa druhu záujmu o štúdium sú:**

- **Potvrdenie o zdravotnej spôsobilosti** na účel schopnosti študovať zvolený študijný odbor alebo učebný odbor

* predkladá **len** uchádzač o štúdium v tých študijných odboroch alebo učebných odboroch, ktoré ministerstvo školstva ~~do 31. januára 2022~~ zverejní na webovom sídle v časti regionálne školstvo/vzdelávanie na stredných školách, link: : <https://www.minedu.sk/zoznam-ucebnych-odborov-a-studijnych-odborov-v-ktorych-sa-vyzaduje-zdravotna-sposobilost/> .

- **Správa z diagnostického vyšetrenia** vykonaná zariadením poradenstva a prevencie nie staršia ako dva roky

* predkladá **len** uchádzač so špeciálnymi výchovno-vzdelávacími potrebami.

- **Potvrdenie národného športového zväzu**, že uchádzač je uvedený v zozname talentovaných športovcov

* predkladá **len** uchádzač, ktorý podáva prihlášku na vzdelávanie v strednej športovej škole.

- **Vyjadrenie lekára so špecializáciou** v špecializačnom odbore telovýchovné lekárstvo

* predkladá **len** uchádzač, ktorý podáva prihlášku na vzdelávanie v strednej športovej škole.

- **Potvrdenie o zmenenej pracovnej schopnosti**

* predkladá **len** uchádzač so zmenenou pracovnou schopnosťou.

- **Vyjadrenie lekára so špecializáciou** **všeobecné lekárstvo** o zdravotnej spôsobilosti študovať zvolený odbor vzdelávania

* predkladá **len** uchádzač so zdravotným znevýhodnením.

- **Potvrdenie o odbornom vzdelávaní a príprave žiaka v systéme duálneho vzdelávania**, vydané zamestnávateľom, ktorý má so školou uzatvorenú zmluvu o duálnom vzdelávaní ,

* predkladá **len** uchádzač, ktorý podáva prihlášku na vzdelávanie v študijnom odbore alebo učebnom odbore, v ktorom sa odborné vzdelávanie a príprava poskytuje v systéme duálneho vzdelávania.

- **Kópie vysvedčení**

* predkladá **len** uchádzač, ktorý bol z niektorého vyučovacieho predmetu na vysvedčení hodnotený slovne (v tomto prípade predkladá len vysvedčenie s príslušným slovným hodnotením), alebo ak nie je možné, aby základná škola, ktorú žiak navštevoval alebo navštevuje, potvrdila hodnotenie žiaka uvedené na prihláške.

- **Kópie diplomov alebo certifikátov, ktoré preukazujú umiestnenie žiaka v predmetovej olympiáde alebo súťaži** (nepovinná príloha)

* predkladá **len** uchádzač, ktorý uvádza v prihláške umiestnenie v predmetovej olympiáde alebo súťaži.

**Forma podania prihlášky: elektronicky**

* Konkrétny formulár prihlášky si zákonný zástupca vygeneruje z EduPage, ktorý naša škola používa. Niektoré údaje budú predvyplnené z databázy školského informačného systému, ďalšie požadované údaje doplní zákonný zástupca. Predvyplnené údaje je potrebné skontrolovať, v prípade chyby ma prostredníctvom notifikácie v EduPage kontaktovať.
* Vyplnenú prihlášku **zákonný zástupca** odošle **prostredníctvom EduPege** na potvrdenie hodnotenia riaditeľovi ZŠ a k prihláške pripojí povinné prílohy v zoskenovanej podobe ako prílohy k elektronickému podaniu a potvrdí podanie prihlášky.
* Vyplnenú prihlášku odošle zákonný zástupca najneskôr do 14. marca základnej škole na potvrdenie hodnotenia, z dôvodu toho, aby výchovný poradca stihol prekontrolovať prihlášky do 20.marca.

Pre tých, ktorí potrebujú podrobný návod Ako podať elektronickú prihlášku na SŠ je návod zverejnený aj na stránke našej školy v záložke výchovné poradenstvo.

**Prijímacie skúšky**

1. Riaditeľ strednej školy **pozve** uchádzačov na prijímacie skúšky **najneskôr 5 dní pred termínom** ich konania.
2. Ak riaditeľ strednej školy zaradil do podmienok prijímacieho konania prijatie uchádzača bez prijímacej skúšky na základe výsledkov externého testovania, uchádzač, ktorý splnil podmienky prijatia bez prijímacej skúšky, prijímaciu skúšku nebude konať a bude mu priznaný maximálny počet bodov za prijímaciu skúšku.

Riaditeľom **gymnázií** so štvorročným, päťročným alebo osemročným vzdelávacím programom **sa umožňuje zaradiť** do podmienok prijímacieho konania prijatie uchádzača **bez prijímacej skúšky**, ak uchádzač v externom **testovaní** dosiahol úspešnosť najmenej **90% v každom vyučovacom predmete samostatne**.

**Riaditeľom stredných škôl**, v ktorých sa získava úplné stredné odborné vzdelanie, novela školského zákona **umožňuje zaradiť** do podmienok prijímacieho konania prijatie uchádzača bez prijímacej skúšky, ak uchádzač v externom **testovaní** dosiahol úspešnosť najmenej **80% v každom vyučovacom predmete samostatne.**

V prípade neprijatia sa môže zákonný zástupca proti rozhodnutiu riaditeľa strednej školy o neprijatí **odvolať** v lehote **do 5 dní** odo dňa doručenia rozhodnutia.

30.1.2024

Spracovala vých. por. PaedDr. Milena Koščová na základe pokynov ŠVS a webstránky MŠVVaŠ.